תאריך:\_\_\_\_\_\_\_\_\_\_\_

מפרט טכני

**שערי שדה**

**חד\דו כנפיים**

**המזמין**

**חתימה**

מפרט טכני – שער שדה

# 01 תיאור עבודה

מפרט זה מתייחס לשער מותקן לסגירת דרכים בכניסות לישובים. השער יהיה מטיפוס חד\דו כנפי, נע סביב עמוד נושא באמצעות צירים. השער יופעל ידנית.

# 02 הספק

1) תנאי השתתפות: יחיד או תאגיד העונים על כל התנאים המפורטים להלן במועד הגשת ההצעות במכרז:

1. שיש ביכולתו לספק את השערים הנדרשים לאתרים הנדרשים על כל מרכיביהם ולהתקינם, בהתאם למפרט הטכני המצ"ב.
2. . בעל ניסיון במתן שירות טכני ושירות תיקונים לשערים המפעיל מערך טכני הכולל לפחות 3 טכנאי שערים מנוסים ומקצועיים.

2) יצור השער והקמתו באתר יעמדו בתנאי המפרט:

מסגרת פלדה.

עב' צביעה.

3) הספק יגיש יחד עם הצעתו המסמכים הטכניים הבאים:

1. מפרט ותוכניות ייצור עקרוניות, אותן יפרט מי שיזכה במכרז
2. תוכנית הרכבה.
3. אביזרי פרזול.

# 03 מידות (נטו) של השער

פתח כניסה שער א - חד כנפי ברוחב כולל עד 3 מטר, גובה מהקרקע 1 מטר

פתח כניסה שער ב - דו כנפי ברוחב כולל עד 6 מטר, גובה מהקרקע עד 1 מטר

במידות אלו עשויים לחול שינויים בגלל חישובי העומס ו/או נתונים אחרים בשטח.

# 04 עמוד נושא וצירים

השער ינוע סביב עמוד נושא עשויה מפרופיל במידות 120X120 מ"מ. באמצעות 2 צירים ממוסבים במבנה יציב וחזק. השער יהיה מפולס ומאוזן והכנף תאוזן כך שתהיה אדישה בכל זוית. המיסבים יאפשרו הזזה ידנית של השער בקלות.

העמוד הנושא יישא את כל הכוחות המתפתחים במהלך פתיחה/סגירה של כנף השער, כוחות משקל, כוחות רוח, כוחות דינמיים ויבטיח תנועה רצופה ללא תנודות כל שהם של כנף השער.

# 05 כנף השער

כנף השער תיוצר מפרופילים מעורגלים בחום או מפרופילים מרובעים חלולים ואטומים. מסגרת השער תיוצר מפרופילים במידות 2.9X80X80. כנף השער תיוצר בצורת משולש שבו הניצב האנכי יהיה באורך 0.8 מטר, הניצב האופקי באורך פתח האור אך לא יותר מ 3 מטר, אורך היתר יחושב בהתאם למידות הפתח. בתוך המשולש לאורך השער יותקנו עמודי חלוקה במרחקים של מטר זה מזה מפרופילים זהם למסגרת. כנף השער תחושב לעמוד בפני כל הכוחות המופעלים עליה באופן טבעי בתוספת משקל 100 ק"ג בקצה המהלך.

כנף שער חד כנפי תשתלב לתוך עמוד קולט מחובר ליסוד בטון, העמוד ייוצר מפרופיל פלדה במידות 80X80 מ"מ בעובי 2.9 מ"מ לפחות. בעמוד הקולט ובכנף ירותכו אוזניים לנעילה באמצעות מנעול תליה.

כנפי שער דו כנפי יסגרו זו לעומת זו עם זוג אוזניים חופפות לנעילה באמצעות מנעול תליה.

על כל המבנה העשוי מפרופילים מרובעים להיות אטום ע"מ למנוע חדירת מים ויצירת קורוזיה.

# 06 יסודות בטון

הקבלן יגדיר את גודל החפירה הנדרשת לביצוע בסיסי בטון במידות בהתאם לסוג השער. הקבלן יבצע יציקת בטון מסוג ב - 30 בתנאי בקרה בינוניים. יבוצע זיון מינימלי לפי ת"י 466 - חוקת הבטון. יסוד הבטון יהיה בגודל מתאים לנשיאת משקל השער בתוספת עומס של 500 ק"ג.

הקבלן יגיש לאישור תוכניות ביסוס מפורטות לגבי כל אתר בנפרד, בהן יסומנו כל ההכנות הנדרשות בנושאי חשמל, פיקוד, ברגי עיגון וחיזוקים שונים.

# 07 איכות וגימור השער

כל חלקי השער ייוצרו מפרופילים מגולוונים בלבד.

הריתוכים של כל חלקי השער יהיו לאחר ניקוי והשחזה לכל היקף שטח המגע של החלקים

המחוברים ויהיו מלאים ואחידים.

הקבלן ישחיז את כל הריתוכים הבולטים, לאחר ניקוי מסיגים ושומנים והורדת חלודה על ידי מברשות פלדה מופעלות מכנית.

הקבלן יבצע גילוון קר על כל החיבורים

חישובי החוזק והשקיעות יחושבו לפי שיטות מקובלות לקונסטרוקציות עם מקדמי בטחון של 30%.

צביעת כל מרכיבי השער: בגוון RAL לבחירת המזמין.

בעת יצור השער יקפיד היצרן על יצור אסטטי ונאה של המוצר, הכולל קוים ישרים מקבילים

וניצבים כנדרש.

# 08 אחריות

הקבלן יהיה אחראי לתקינות השער לתקופה של 12 חודשים לפחות.

# 09 תוכניות

תוכניות מצורפות

חזית השער

# אחריות

1. הספק יהיה אחראי עבור הציוד המסופק על ידו ועבור פעולתה התקינה של השער החשמלי לתקופה של 12 חודשים מיום מסירתו למזמין.
2. האחריות דלעיל לא תחול במקרה של הפרעות ו/או קלקולים שיגרמו על ידי שימוש בלתי נכון בשער החשמלי לרבות ומבלי לפגוע בכלליות האמור: הפרעות ו/או קלקולים שיגרמו מטיפול על ידי אנשים שאינם מהצוות הטכני של הספק, נזקי טבע, הפרעות חשמל, פגיעה במזיד, חבלה או כל סיבה שאינה בשליטת הספק.